Foto: FAH

PREDSJEDNICA Kolinda Grabar Kitarović smijenila je danas ravnatelja Sigurnosno-obavještajne agencije Dragana Lozančića zbog povrede Zakona o sigurnosno-obavještajnom sustavu.



Predsjednica je ravnatelju Lozančiću osobno priopćila kako ne uživa njezino povjerenje.



Predsjednica Republike Hrvatske Kolinda Grabar-Kitarović potpisala je i Odluku o razrješenju predstojnika Ureda Vijeća za nacionalnu sigurnost Ivice Panenića radi neosiguravanja provođenja poslova iz djelokruga UVNS-a.



Odluke o razrješenjima upućene su u Vladu Republike Hrvatske, priopćili su iz Ureda predsjednice.

Podsjetimo, SOA je prisluškivala i pratila Zdravka Mamića, s kojim se Kolinda inače druži, koji je organizirao njenu rođendandsku proslavu te koji je poznat kao veliki donator HDZ-a. Lozančić je navodno o svemu izvijestio tadašnjeg premijera Zorana Milanovića, no potonji slučaj službeno ne smije komentirati. Rekao je ipak kako se tome ne treba čuditi "kada se družiš s polusvijetom".

Tekst se nastavlja ispod oglasa

Navodno je upravo smjena Lozančića bila tema o kojoj su premijer Tihomir Orešković i Kolinda raspravljali na prvom radnom sastanku. MOST i HDZ tvrde da o tome nisu razgovarali.

